હવે, સાહેબ, પહેલીવાર જ્યારે લઘુમતીઓ અંગેની સમિતિમાં અમે અનામત બેઠકો રૂપે કેટલીક રાજકીય સલામતીઓ આપતા નિર્ણયો કર્યા અને એ દરખાસ્ત આ ગૃહ સમક્ષ મૂક્વામાં આવી, ત્યારે મેં તે દરખાસ્તો લઘુમતી કોમોની ઘણા મોટા પ્રમાણમાં સંમતિ સાથે રજૂ કરી હતી. ડો. મુખરજી જેવા કેટલાક પ્રગતિશીલ રાષ્ટ્રવાદી વિચારના નેતાઓને થોડો મતભેદ હતો; તેઓ શરૂઆતથી જ કોઈપણ પ્રકારની અનામત બેઠકો અથવા સલામતીઓની વિરુદ્ધ હતા.